بیرلشمیش میللت‌لر تشکیلاتی (بمت) سوما‌لی-‌ده‌کی ارزاق بحرانی ایله موباریزه اوچون عاجیل یاردیم چاغیریب.
بمت-نین سوما‌لی اوزه ل نوماینده‌سی جیمز سوان سوما‌لی-ده کئچیریلن گؤروش‌دن سونرا وئردیگی آچیقلامادا اؤلکه‌ده‌کی قوراق‌لیق و قیدا پروبلئمینه دقت چکیب: "بو مسئله ایله ماراق‌لی طرف‌لری سوما‌لی‌ده‌کی ارزاق بحرانینی حل ائتمک اوچون عاجیل اولا‌راق لازیم اولان مالینی تامین ائتمه‌یه چاغیریرام".
گؤروشده سوما‌لی‌ده‌کی تهلوکه‌سیزلیک وضعیتی و سلاحلی تشکیلات‌لارلا موباریزه‌نین ده موذاکیره ائدیلدیگینی بیلدیرن جیمز سوان اؤلکه‌ده‌کی قیدا بحرانیندان ان چوخ قادین و اوشاق‌لارین تاثیرلندیگینی سؤزلرینه علاوه ائتدی.
بیرلشمیش میللت‌لر تشکیلاتی‌نین ارزاق و تاریم تشکیلاتی‌نین (فاو) معلوماتینا گؤره، سوما‌لی‌نین 80 فایزی جدی قوراق‌لیقلا موباریزه آپاریر.
سوما‌لی حکومتی آرتان قوراق‌لیق سببیندن نوامبرین 23-ده اؤلکه داخیلینده "فوق العاده وضعیت" اعلان ائدیب.
دونیا ساغلیق تشکیلاتی ده سوما‌لی‌ده‌کی اینسانی بحرانلا باغلی اولوسلار آراسی توپلومو عاجیل یاردیم گؤسترمه‌یه چاغیریب.
